OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “SUGʻURTA XIZMATLARI BOZORINI YANADA ISLOH QILISh VA RIVOJLANTIRIShGA OID QOʻShIMChA ChORA-TADBIRLAR TOʻGʻRISIDA” 2008 YIL 21 MAYDAGI PQ-872-SON QARORI)
(resolution, 2022-03-01)

Oʻzbekiston Respublikasi Prezidentining “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida” 2008-yil 21-maydagi PQ-872-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2002-yil 27-noyabrdagi 413-son qarori (Oʻzbekiston Respublikasi QT, 2002-y., 11-son, 72-modda) bilan tasdiqlangan Sugʻurtalovchilar va sugʻurta brokerlarining sugʻurta faoliyatini litsenziyalash toʻgʻrisidagi nizomda: a) 5-bandda beshinchi xatboshi quyidagi tahrirda bayon qilinsin: “litsenziya talabgori (litsenziat)ning rahbari va bosh buxgalteri sugʻurta faoliyatini tartibga solish va nazorat qilish boʻyicha maxsus vakolatli davlat organi tomonidan belgilangan malaka talablariga muvofiq boʻlishlari kerak”; b) 9-bandda: “a” kichik bandning uchinchi va toʻrtinchi xatboshilari quyidagi tahrirda bayon qilinsin: “yuridik shaxsning davlat roʻyxatidan oʻtkazilganligi toʻgʻrisidagi guvohnomaning va uning roʻyxatdan oʻtkazilgan taʼsis hujjatlarining notarial tasdiqlangan nusxalari; litsenziya talabgorining rahbari va bosh buxgalterining sugʻurta faoliyatini tartibga solish va nazorat qilish boʻyicha maxsus vakolatli davlat organi tomonidan belgilangan malaka talablariga muvofiqligini tasdiqlaydigan hujjatlar (soʻrovnoma, oliy maʼlumot toʻgʻrisidagi diplomning yoxud vakolatli davlat organining xorijiy taʼlim muassasasida olingan oliy maʼlumot toʻgʻrisidagi hujjatning ekvivalentligini eʼtirof etish toʻgʻrisidagi guvohnomasining notarial tasdiqlagan nusxalari hamda mehnat daftarchasi)”; “b” kichik bandda uchinchi xatboshi quyidagi mazmundagi uchinchi-toʻrtinchi xatboshilar bilan almashtirilsin: “yuridik shaxsning davlat roʻyxatidan oʻtkazilganligi toʻgʻrisidagi guvohnomaning va uning roʻyxatdan oʻtkazilgan taʼsis hujjatlarining notarial tasdiqlangan nusxalari; litsenziya talabgorining rahbari va bosh buxgalterining sugʻurta faoliyatini tartibga solish va nazorat qilish boʻyicha maxsus vakolatli davlat organi tomonidan belgilangan malaka talablariga muvofiqligini tasdiqlaydigan hujjatlar (soʻrovnoma, oliy maʼlumot toʻgʻrisidagi diplomning yoxud vakolatli davlat organining xorijiy taʼlim muassasasida olingan oliy maʼlumot toʻgʻrisidagi hujjatning ekvivalentligini eʼtirof etish toʻgʻrisidagi guvohnomasining notarial tasdiqlagan nusxalari hamda mehnat daftarchasi)”; toʻrtinchi — yettinchi xatboshilar tegishli ravishda beshinchi — sakkizinchi xatboshilar deb hisoblansin; yettinchi xatboshi quyidagi tahrirda bayon qilinsin: “Ushbu bandning “a” va “b” kichik bandlarida koʻrsatilgan hujjatlar bir nusxada taqdim etiladi, litsenziya talabgorining rahbari tomonidan tasdiqlangan sugʻurta qoidalari (shartlari) bundan mustasno”. 3. Vazirlar Mahkamasining 2003-yil 9-iyuldagi 308-son qarori (Oʻzbekiston Respublikasi QT, 2003-y., 7-son, 60-modda) bilan tasdiqlangan Qimmatli qogʻozlar bozorida kasbiy faoliyatni (investitsiya institutlarining qimmatli qogʻozlar bozoridagi faoliyatini) litsenziyalash toʻgʻrisidagi Nizomning 3-bandi quyidagi mazmundagi xatboshi bilan toʻldirilsin: “Sugʻurta faoliyatini amalga oshirish uchun litsenziyaga ega boʻlgan sugʻurtalovchilar qimmatli qogʻozlar bozorida investitsion vositachi sifatida kasbiy faoliyatni amalga oshirish huquqiga egadir. Bunda sugʻurtalovchining koʻrsatilgan faoliyat turini amalga oshirish uchun litsenziya olishi talab qilinmaydi”.